SMERNICA 17/2026
o ochrane osobných údajov (GDPR)

Názov prevádzkovateľa: Základná škola, Ihľany 127
Sídlo: Ihľany 127, 059 94 Ihľany
Účinnosť od: 01.09.2026
Vypracovala a schválila: PaedDr. I. Miturová, riaditeľka školy

Článok I
Účel a právny rámec

1. Táto smernica upravuje podmienky a záväzné pravidlá spracúvania osobných údajov fyzických osôb (žiakov, zákonných zástupcov a zamestnancov) v podmienkach Základnej školy, Ihľany 127
2. Dokument je vypracovaný v súlade s Nariadením Európskeho parlamentu a Rady (EÚ) 2016/679 (GDPR) a zákonom o ochrane osobných údajov platným v Slovenskej republike 

3. Účelom smernice je zaistiť bezpečnosť dát, zamedziť neoprávnenému prístupu k citlivým informáciám a stanoviť povinnosti oprávnených osôb (zamestnancov).

Článok II
Právne základy a účely spracúvania v škole

Škola spracúva osobné údaje výhradne na vymedzené účely a na základe nasledovných právnych základov:

1. Plnenie zákonnej povinnosti (bez súhlasu dotknutej osoby):
Vedenie pedagogickej dokumentácie (triedne knihy, katalógové listy žiakov, vysvedčenia) v súlade so zákonom č. 245/2008 Z. z. (Školský zákon) 

Spracovanie mzdovej a personálnej agendy zamestnancov školy v súlade so zákonom č. 553/2003 Z. z. a Zákonníkom práce.

Evidencia školských úrazov, pedagogická diagnostika a poskytovanie podporných opatrení.

2. Súhlas dotknutej osoby (dobrovoľný právny základ):
Zverejňovanie fotografií a videozáznamov zo života školy (súťaže, besiedky, výlety) na webovom sídle školy alebo propagačných materiáloch.

Spracúvanie údajov na účely organizácie dobrovoľných školských aktivít nad rámec rozvrhu.

3. Plnenie zmluvy:
Spracovanie údajov dodávateľov pri nákupoch a správe majetku školy.

Článok III
Osobitná kategória osobných údajov

1. Škola spracúva informácie o zdravotnom stave žiakov (alergie, stravovacie obmedzenia, správy z poradenských zariadení CPP) výlučne za účelom zaistenia bezpečnosti dieťaťa pri výchovno-vzdelávacom procese.

2. Prístup k týmto údajom majú výhradne triedni učitelia, školský špeciálny pedagóg a pedagogickí asistenti (v rozsahu nevyhnutnom na zabezpečenie výchovno-vzdelávacieho procesu zverených žiakov so špeciálnymi výchovno-vzdelávacími potrebami), ktorí sú viazaní prísnou mlčanlivosťou 

Článok IV
Bezpečnosť v informačných systémoch (EduPage a Web)

1. Informačný systém EduPage: Každý pedagogický zamestnanec vrátane pedagogických asistentov je povinný chránitzen prístupové heslá do systému EduPage. Je prísne zakázané poskytovať prihlasovacie údaje tretím osobám alebo žiakom.

2. Zanechanie techniky: Pri opustení počítača v triede alebo zborovni je zamestnanec povinný systém uzamknúť alebo sa odhlásiť.

3. Poverený administrátor: Technickú správu systému EduPage a školského webu vykonáva poverený administrátor/webmaster, ktorý dbá na aktualizáciu prístupových práv a zabezpečenie serverov.

Článok V
Povinnosti zamestnancov školy

Každý zamestnanec školy, ktorý prichádza do styku s osobnými údajmi, je povinný:

1. Zachovávať mlčanlivosť o všetkých osobných údajoch, o ktorých sa dozvedel pri výkone svojej práce. Táto povinnosť trvá aj po skončení pracovného pomeru.

2. Papierovú dokumentáciu (katalógové listy, rozhodnutia riaditeľky, osobné spisy, podklady od CPP) uchovávať v uzamykateľných skriniach.

3. Nevynášať originály osobných spisov ani pedagogickej dokumentácie mimo priestorov školy.

4. Akýkoľvek podozrivý incident (strata triednej knihy, krádež notebooku, únik hesiel) okamžite nahlásiť riaditeľke školy.

Článok VI
Zodpovedná osoba / Poverená osoba (DPO)

1. V súlade so zákonnými požiadavkami a na základe poverenia riaditeľky školy vykonáva funkciu zodpovednej osoby pre dohľad nad ochranou osobných údajov Mgr. Jozef Jendrichovský.

2. Kontaktné údaje na zodpovednú osobu sú verejne prístupné na webovom sídle školy:

E-mail: info@zodpovednaosoba.eu
Telefón: +421 911 794 174
Portál: zodpovednaosoba.eu
3. Zodpovedná osoba Mgr. Jozef Jendrichovský dohliada na súlad spracúvania dát s legislatívou, poskytuje metodické usmernenia zamestnancom školy a rieši prípadné žiadosti dotknutých osôb o uplatnenie ich práv (právo na prístup, opravu, vymazanie údajov).

Článok VII
Záverečné ustanovenia

1. Táto smernica je záväzný dokument pre všetkých pedagogických (vrátane asistentov) a nepedagogických zamestnancov Základnej školy, Ihľany 127.

2. Porušenie povinností uvedených v tejto smernici sa klasifikuje ako porušenie pracovnej disciplíny.

3. Všetci zamestnanci školy boli s touto smernicou preukázateľne oboznámení.

________________

PaedDr. I. Miturová
riaditeľka školy

